ประเทศแคเมอรูน

6°N 12°E﻿ / ﻿6°N 12°E﻿ / 6; 12
| สาธารณรัฐแคเมอรูน République du Cameroun (ฝรั่งเศส) Renndaandi Kamerun (ฟูลา) |
| --- | --- |
   ธงชาติ    ตราแผ่นดิน  
คำขวัญ:  "Paix – Travail – Patrie" (ฝรั่งเศส) "สันติภาพ – งาน – ปิตุภูมิ"
เพลงชาติ: โอกาเมอรูน แบร์โซเดอโนซ็องแซ็ทร์  

เมืองหลวง: ยาอุนเด 3°52′N 11°31′E﻿ / ﻿3.867°N 11.517°E﻿ / 3.867; 11.517
เมืองใหญ่สุด: ยาอุนเด (เมือง) ดูอาลา (เขตปริมณฑล)
ภาษาราชการ:   ฝรั่งเศส  อังกฤษ 
:   ภาษาอังกฤษพิดจินแคเมอรูน  ฟูลา  เอวอนโด  ภาษาอาหรับชาเดียน  อิกโบ  Camfranglais 
กลุ่มชาติพันธุ์ : 31% ชาวเขาแคเมอรูน 19% บันตูแถบอากาศร้อน 11% คีร์ดี 10% ฟูลานี 8% บันตูตะวันตกเฉียงเหนือ 7% อิกโบ 7% นิกริติกตะวันออก 7% แอฟริกันอื่น ๆ <1% ไม่ใช่แอฟริกัน
ศาสนา  (2018): 70.7% คริสต์ 24.4% อิสลาม 2.3% ความเชื่อพื้นเมือง 2.1% ไม่มีศาสนา 0.5% อื่น ๆ
เดมะนิม: ชาวแคเมอรูน
การปกครอง: รัฐเดี่ยว ระบบพรรคเด่น ระบบกึ่งประธานาธิบดี สาธารณรัฐรัฐธรรมนูญ

• ประธานาธิบดี : พอล ไบยา
• นายกรัฐมนตรี : โจเซฟ งูเต
 
สภานิติบัญญัติ: รัฐสภา
• สภาสูง: วุฒิสภา
• สภาล่าง: สมัชชาแห่งชาติ
เป็นเอกราชจากสหราชอาณาจักรและฝรั่งเศส

• ประกาศ : 1 มกราคม ค.ศ. 1960
• รวมกับอดีต บริติชแคเมอรูน : 1 ตุลาคม ค.ศ. 1961
 
พื้นที่
• รวม: 475,442 ตารางกิโลเมตร (183,569 ตารางไมล์) (อันดับที่ 53)
• แหล่งน้ำ (%): 0.57
ประชากร
• 2020 ประมาณ: 26,545,864  (อันดับที่ 51)
• สำมะโนประชากร 2005: 17,463,836
• ความหนาแน่น: 39.7 ต่อตารางกิโลเมตร (102.8 ต่อตารางไมล์) (อันดับที่ 167)
จีดีพี (อำนาจซื้อ) : 2021 (ประมาณ)
• รวม: 101.950 พันล้านดอลลาร์สหรัฐ (อันดับที่ 94)
• ต่อหัว: 3,745 ดอลลาร์สหรัฐ (อันดับที่ 151)
จีดีพี (ราคาตลาด) : 2021 (ประมาณ)
• รวม: 44.893 พันล้านดอลลาร์สหรัฐ (89th)
• ต่อหัว: 1,649 ดอลลาร์สหรัฐ (อันดับที่ 150)
จีนี (2014): 46.6 สูง
เอชดีไอ (2019):  0.563 ปานกลาง · อันดับที่ 153
สกุลเงิน: ฟรังก์ซีเอฟเอ (XAF)
เขตเวลา: UTC+1 (เวลาแอฟริกาตะวันตก)
รูปแบบวันที่: วว/ดด/ปปปป   ปปปป/ดด/วว
ขับรถด้าน: ขวา
รหัสโทรศัพท์: +237
โดเมนบนสุด: .cm
แคเมอรูน (อังกฤษ: Cameroon; ฝรั่งเศส: Cameroun) หรือชื่อทางการคือ สาธารณรัฐแคเมอรูน (อังกฤษ: Republic of Cameroon; ฝรั่งเศส: République du Cameroun) เป็นสาธารณรัฐในแอฟริกากลาง มีอาณาเขตจรดไนจีเรีย ชาด สาธารณรัฐแอฟริกากลาง สาธารณรัฐคองโก กาบอง อิเควทอเรียลกินี แคเมอรูนถูกจัดให้เป็นประเทศในแถบแอฟริกาตะวันตก แต่ในบางครั้งก็สามารถรวมอยู่ในกลุ่มประเทศแอฟริกากลางได้เช่นกัน เนื่องจากสภาพที่ตั้งของประเทศตั้งอยู่ก้ำกึ่งระหว่างสองบริเวณดังกล่าว แคเมอรูนมีประชากรราว 27 ล้านคน และมีภาษาพูดมากกว่า 250 ภาษา แคเมอรูนยังได้รับสมญานามว่า "ทวีปแอฟริกาย่อส่วน" จากการที่มีความหลากหลายทางชาติพันธุ์ วัฒนธรรม และทรัพยากรธรรมชาติมากที่สุดแห่งหนึ่งในทวีป
แคเมอรูนมีประวัติศาสตร์ยาวนานมาตั้งแต่ยุคโบราณ กลุ่มคนดั้งเดิมในดินแดนแห่งนี้เป็นผู้นำอารยธรรมเซาเข้ามาเผยแพร่ และตั้งรกรากอยู่โดยรอบทะเลสาบชาด และมักประกอบอาชีพล่าสัตว์ นักสำรวจชาวโปรตุเกสมาถึงชายฝั่งบริเวณนี้ในศตวรรษที่ 15 และตั้งชื่อบริเวณนี้ว่า Rio dos Camarões (แม่น้ำกุ้ง) ซึ่งต่อมาได้กลายเป็น "แคเมอรูน" ในภาษาอังกฤษ ทหารชาวฟูลานีได้ก่อตั้งรัฐอาดามาโบราณขึ้นทางตอนเหนือของประเทศในศตวรรษที่ 19 และกลุ่มชาติพันธุ์ต่างๆ ทางตะวันตกและตะวันตกเฉียงเหนือได้ก่อตั้งกลุ่มการเมืองซึ่งนำโดยกลุ่มชาติพันธุ์แอฟริกันโบราณที่ทรงอำนาจ แคเมอรูนกลายเป็นอาณานิคมของเยอรมนีใน ค.ศ. 1884 รู้จักในชื่อ "คาเมรุน" (Kamerun) ภายหลังสงครามโลกครั้งที่หนึ่ง ฝรั่งเศสและสหราชอาณาจักรได้แย่งกันครอบครองแคเมอรูน ซึ่งได้กลายเป็นหนึ่งในดินแดนในอาณัติของสันนิบาตชาติ และดินแดนทั้งหมดได้ถูกแบ่งเป็นสองส่วนคือ แคเมอรูนเหนือ (ปกครองโดยฝรั่งเศส) และ แคเมอรูนใต้ (ปกครองโดยสหราชอาณาจักร) พรรคการเมือง Union des Populations du Cameroun (UPC) ของแคเมอรูนซึ่งมีอุดมการณ์ชาตินิยมและต่อต้านการรุกรานของต่างชาติ เกิดความขัดแย้งกับฝรั่งเศสในทศวรรษ 1950 นำไปสู่สงคราม Bamileke จนถึงต้น ค.ศ. 1971 ใน ค.ศ 1960 ส่วนหนึ่งของแคเมอรูนที่ปกครองโดยฝรั่งเศส เป็นอิสระในฐานะสาธารณรัฐแคเมอรูนภายใต้การบริหารของ อาห์มาดู อายีโจ ประธานาธิบดีคนแรก ต่อมา บริเวณทางใต้ของประเทศที่เป็นบริติชแคเมอรูน ได้ควบรวมกับดินแดนที่เหลือทั้งหมดและก่อตั้งเป็นสาธารณรัฐแคเมอรูน และดินแดนนี้ได้ถูกทิ้งร้างเป็นเวลาหลายปี ก่อนจะเปลี่ยนชื่อมาเป็นสหสาธารณรัฐแคเมอรูน และกลายมาเป็นสาธารณรัฐแคเมอรูนใน ค.ศ. 1984 โดยมี ปอล บียา ดำรงตำแหน่งประธานาธิบดีมาอย่างยาวนานตั้งแต่ ค.ศ. 1982 และปกครองด้วย ระบบประธานาธิบดีมานับตั้งแต่นั้น
ในปัจจุบัน ภาษาราชการของแคเมอรูนคือภาษาฝรั่งเศส และภาษาอังกฤษ ในอดีตนั้นประชากรใช้ภาษาฝรั่งเศส-แคเมอรูน และ อังกฤษ-แคเมอรูน ประชากรส่วนใหญ่เป็นชาวคริสต์ โดยมีชนกลุ่มน้อยบางส่วนที่นับถือศาสนาอิสลามอย่างมีนัยสำคัญ รวมทั้งศาสนาอื่น ๆ ตามความเชื่อดั้งเดิมของชนเผ่าในป่าและชนบท ในช่วงหลายทศวรรษที่ผ่านมา แคเมอรูนต้องเผชิญกับความขัดแย้งทางสังคมและวัฒนธรรมที่สำคัญ โดยกลุ่มคนที่พูดภาษาอังกฤษมีความพยายามที่จะกระจายการใช้ภาษาอังกฤษไปยังภูมิภาคอื่น ๆ และต้องการเรียกร้องสิทธิของประชากรกลุ่มน้อยที่พูดภาษาอังกฤษซึ่งยังไม่ได้รับการยอมรับจากประชากรส่วนใหญ่ที่พูดภาษาฝรั่งเศส ในขณะที่ประชากรส่วนมากยังต้องการธำรงภาษาฝรั่งเศสและภาษาท้องถิ่นดั้งเดิมของตนเอาไว้ ความขัดแย้งลุกลามถึงขั้นเกิดสงครามแบ่งแยกดินแดน ซึ่งกลุ่มประชากรที่พูดภาษาอังกฤษได้ก่อตั้งองค์กร แอมบาโซเนีย (Ambazonia) และแยกตัวไปสร้างรัฐใหม่ของตนเองในนาม รัฐแอมบาโซเนียน ใน ค.ศ. 2017 แต่ยังไม่ได้รับการยอมรับจากประเทศมหาอำนาจอื่น ๆ รวมทั้งสหประชาชาติ
แคเมอรูนตั้งอยู่ในจุดภูมิศาสตร์ที่เต็มไปด้วยความหลากหลายทางธรรมชาติ ได้แก่ ชายหาด ทะเลทราย ภูเขา ป่าฝน และทุ่งหญ้าสะวันนา จุดที่สูงที่สุดในประเทศคือ ยอดเขาแคเมอรูน ตั้งอยู่ในภาคตะวันตกเฉียงใต้ มีความสูงกว่า 4,100 เมตร (13,500 ฟุต) เหนือระดับน้ำทะเล เมืองที่มีประชากรมากที่สุดคือเมืองดูอาลาบนแม่น้ำโวรี และยังเป็นเมืองหลวงทางเศรษฐกิจและท่าเรือหลัก และมีเมืองหลวงคือยาอุนเด แคเมอรูนมีชื่อเสียงในด้านดนตรีพื้นเมืองอันไพเราะ และมีทีมฟุตบอลที่ประสบความสำเร็จมากที่สุดทีมหนึ่งในทวีปแอฟริกา แคเมอรูนเป็นรัฐสมาชิกของสหภาพแอฟริกา สหประชาชาติ เครือจักรภพแห่งชาติ ขบวนการไม่ฝักใฝ่ฝ่ายใด และองค์การความร่วมมืออิสลาม
แคเมอรูนเป็นประเทศกำลังพัฒนา และประชากรส่วนมากยังต้องเผชิญกับความยากจน โดยมักประกอบอาชีพเกษตรกรรม เลี้ยงสัตว์ และค้าขาย ปัญหาหลักในปัจจุบันได้แก่ ความเหลื่อมล้ำทางสังคม การถูกกดขี่ของชนกลุ่มน้อย การใช้แรงงานเด็ก และสตรี รวมทั้งการสาธารณสุขและระบบการศึกษาที่ขาดประสิทธิภาพในพื้นที่แถบชนบท แม้ในเมืองใหญ่ ๆ แถบภาคกลางของประเทศจะได้รับการพัฒนาและมีระบบการจัดการที่ดี